Lav et referat af nedenstående tekst:

Tekst:
Det bliver med de helt høje toner, smoking og kjoler, når 21. udgave af Danmarks ældste operafestival, Aalborg Operafestival, synges i gang torsdag. Festivalen løber over fire dage og er et samarbejde på tværs mellem kulturhuse, kirker og foreninger. Den afholdes på flere lokationer både i og omkring Aalborg, hvor blandt andet Musikkens Hus også lægger scene til. -	Vi er meget stolte over at huse Aalborg Operafestival, som har skabt positive eftervirkninger i forhold til musikkulturelle aktiviteter i Nordjylland de seneste år, siger Lasse Rich Henningsen, der er direktør for Musikkens Hus. Natkoncert på den gamle spritfabrik Og er man nu ikke den klassiske operalytter, så kan man altså alligevel godt tage et smut forbi en af de mange koncerter. For ifølge Lasse Rich Henningsen er festivalen for både børnefamilier, nye spirende talenter, plejehjemsbeboere, men også de garvede operalyttere. -	Festivalen er på mange måder med til at kendetegne Aalborg som kulturby og samle nordjyderne hvert eneste år, fortæller Lasse Rich Henningsen. Flere store internationale verdensstjerner optræder på festivalen, der både afvikles gennem altankoncerter, TV-bingo og et eksperimenterende lydværk. Publikum kan blandt andet opleve en natkoncert i Aalborgs gamle spritfabrik, mens 16 opstillede højtalere i Vor Frelser Kirke vil skabe et helt særligt lydunivers. Gal eller genial? For første gang i festivalens historie har arrangørerne valgt at lade sig indramme af et tema. De mange anderledes og alternative koncerter udspringer nemlig fra udtrykket ’Gal eller Genial’, der er operafestivalens overordnede tema. -	I år venter en særlig udgave af festivalen. Som noget helt nyt har vi indkapslet årets program med et tema, som artisterne er blevet inspireret af, siger Peter Rønn, der er festivalleder af Aalborg Operafestival og fortsætter: -	Og vi glæder os meget til at præsentere geniale og gale eksperimenterende oplevelser og koncerter for publikum. Operafestivalen afholdes fra 11. til 14. august.

Referat:
Danmarks ældste operafestival byder både på altankoncerter, TV-bingo og spektakulære lyduniverser.